אנתוני פאוצ'י

אנתוני סטיבן פאוצ'י (באנגלית: Anthony Stephen Fauci; נולד ב-24 בדצמבר 1940) הוא רופא ואימונולוג אמריקאי, שכיהן כמנהל המכון הלאומי לאלרגיה ומחלות מידבקות (NIAID) מאז 1984. מאז ינואר 2020, הוא אחד החברים המובילים של כוח המשימה של הבית הלבן לנגיף הקורונה, כוח משימה שנועד לטפל במגפת הקורונה בארצות הברית. כרופא במכונים הלאומיים לבריאות (NIH) בארצות הברית, פאוצ'י עוסק בבריאות הציבור בתפקידים שונים למעלה מחמישים שנה. הוא תרם למחקר האיידס ומחלות אחרות של המערכת החיסונית, הן כמדען והן כראש NIAID ב-NIH. הניו יורק טיימס כינה את פאוצ'י "המומחה המוביל במדינה למחלות זיהומיות". פאוצ'י נולד ב-24 בדצמבר 1940 בברוקלין, ניו יורק, לסטיבן א' פאוצ'י ויוג'יניה א' פאוצ'י, בעלי בית מרקחת. אביו עבד כרוקח, אמו ואחותו עבדו במרשם תרופות ופאוצ'י עשה משלוחים של תרופות מרשם. בית המרקחת שכן בשכונת דייקר הייטס בברוקלין, והמשפחה גרה בקומה מעליו. הורי אביו של פאוצ'י, אנטונינו פאוצ'י וקאלוגרה גווארדינו (Calogera Guardino), היו משאקה (Sciacca) שבאיטליה. סבתו מצד אמו, רפאלה טרמאטרה, מנאפולי שבאיטליה, הייתה תופרת. סבו מצד אמו, ג'יובאני אביס, נולד בשווייץ והיה אמן שנודע בציורי נוף ודיוקן, איורי מגזינים (באיטליה) וכן עיצוב גרפי של תוויות מסחריות, כולל פחי שמן זית. סבו וסבתו היגרו לארצות הברית בסוף המאה ה-19. פאוצ'י חונך כקתולי. פאוצ'י למד בתיכון רג'יס (Regis) בניו יורק, שם היה הקפטן של נבחרת בית הספר בכדורסל. הוא סיים את לימודיו בשנת 1958. הוא נרשם למכללה של הצלב הקדוש (אנ') שם קיבל תואר ראשון בלימודים קלאסיים בשנת 1962. הוא למד רפואה בבית הספר לרפואה באוניברסיטת קורנל (אנ'), שם סיים את לימודיו ראשון בכיתתו בשנת 1966. הוא סיים התמחות במרכז הרפואי ניו-יורק-קורנל (אנ'). בשנת 1968 הצטרף פאוצ'י למכונים הלאומיים לבריאות כחבר קליני במעבדה לחקירות קליניות (LCI) במכון הלאומי לאלרגיה ומחלות מידבקות. בשנת 1974 התמנה לראש המחלקה לפיזיולוגיה קלינית, LCI, ובשנת 1980 מונה לראש המעבדה לרגולציה של חיסונים. בשנת 1984 התמנה למנהל NIAID, תפקיד שהוא ממלא כיום (2020). בתפקיד זה מוטלת עליו האחריות לטווח נרחב של מחקרים בסיסיים ויישומיים בנושא מחלות זיהומיות ומחלות המטופלות על ידי חיסונים. הוא דחה מספר הצעות להוביל את סוכנות האב של סוכנותו, ה-NIH, והיה בחזית המאמצים של ארצות הברית להתמודד עם מחלות נגיפיות כמו HIV,SARS, מגפת שפעת החזירים ב-2009, MERS, אבולה ונגיף הקורונה COVID 19 החדש (SARS-CoV-2). פאוצ'י מילא תפקיד משמעותי בראשית שנות האלפיים ביצירת תוכנית החירום של הנשיא לטיפול באיידס ובקידום הפיתוח של תרופות וחיסונים בתחום ההגנה הביולוגית, בעקבות פיגועי 11 בספטמבר. פאוצ'י ערך תצפיות מדעיות חשובות שתרמו להבנת ויסות התגובה החיסונית האנושית ומנגנוני ההסתגלות של סוכנים מדכאי חיסון מסתגלים לתגובה זו. הוא פיתח טיפולים במחלות קטלניות לשעבר כמו דלקת רב-עורקית קשרית, מחלת וגנר וגרנולומטוזיס לימפטי (אנ'). בסקר של מרכז השגרון באוניברסיטת סטנפורד שנערך ב-1985 מטעם איגוד השגרון האמריקאי, דורגה עבודתו של פאוצ'י בטיפול במחלות אלה כאחת ההתקדמויות החשובות ביותר בטיפול בשגרון בעשרים השנים האחרונות. פאוצ'י תרם להבנה כיצד HIV הורס את הגנת הגוף וגורם לאיידס. הוא תיאר את מנגנוני ההשראה של HIV על ידי ציטוקינים אנדוגניים. פאוצ'י פעל לפיתוח אסטרטגיות לטיפול ושיקום חיסון של חולים במחלה, כמו גם לחיסון למניעת זיהום בנגיף HIV. המחקר הנוכחי שלו מתרכז בזיהוי אופי המנגנונים החיסוניים של זיהום HIV והיקף התגובות החיסוניות של הגוף ל-HIV. בשנת 2003 הצהיר המכון למידע מדעי כי בין השנים 1983–2002, "פאוצ'י היה המדען ה-13 בדירוג המדענים המצוטטים ביותר מבין 2.5 עד 3 מיליון מדענים בכל התחומים שפרסמו מאמרים בכתבי עת מדעיים". ב-16 באוקטובר 2014, במסגרת שימוע בקונגרס של ארצות הברית בעניין משבר נגיף האבולה במערב אפריקה, דן פאוצ'י, כמנהל המכון הלאומי לאלרגיה ומחלות מידבקות (NIAID), בחשיבות הבדיקות הרפואיות של נוסעים בעת כניסתם למדינה. הוא העיד כי NIAID היה עדיין רחוק מייצור כמויות מספיקות של תרופות או חיסונים לצורך ניסויים נרחבים. פאוצ'י אמר כי "בעוד NIAID משתתף במאמץ העולמי להתמודד עם מצב החירום הבריאותי שמתרחש במערב אפריקה, חשוב להכיר בכך שאנחנו עדיין בשלבים הראשונים של הבנת האופן בו ניתן לטפל ולמנוע זיהום בנגיף האבולה." פאוצ'י ציין: "אנו ממשיכים לזרז את המחקר תוך אכיפת תקני בטיחות ויעילות גבוהים. יישום אמצעי הבריאות הציבוריים שכבר ידועים כבולמים התפרצויות נגיפי אבולה קודמות ויישום אסטרטגיות טיפול כגון החלפת נוזלים ואלקטרוליטים, חיוני למניעת זיהומים נוספים, לטיפול באלו שכבר נדבקו, להגנה על נותני שירותי הבריאות ובסופו של דבר להביא לסיומה של מגפה זו". פאוצ'י הוא חבר בצוות המשימה של הבית הלבן לטיפול בווירוס הקורונה, צוות שהוקם בסוף ינואר 2020, תחת הנשיא טראמפ, כדי להתמודד עם מגפת נגיף הקורונה. הוא אמר ששיעור התמותה הסופי של האנשים הנגועים יהיה קרוב ל-1% לעומת שיעור של 2% כפי שהעריך בתחילה ארגון הבריאות העולמי – פי עשרה משיעור התמותה המדווח של 0.1% משפעת עונתית. באופן מעשי, פאוצ'י היה דובר בריאות הציבור של לשכת הנשיא במהלך הפנדמיה. הוא דוגל במאמצים לריחוק חברתי מתמשך בארצות הברית, לשם בידוד עצמי ומניעת התפשטותה של המגפה. בסוף מרץ הוא תמך בהארכה של תוקף ההנחיות לבידוד עצמי לפחות עד סוף אפריל 2020. בגלל חילוקי דעות שהיו לו עם דונלד טראמפ, ספג פאוצ'י ביקורת ואיומים מגורמים בימין בארצות הברית, מה שהביא לצורך באבטחתו. בשנת 2020 הופיע ברשימה השנתית של מגזין טיים, טיים 100. עוד באותה שנה ביקר ממשל טראמפ את פאוצ'י בכך ששינה את דעתו מספר פעמים בהחלטות חשובות והרות גורל בנוגע לנגיף הקורונה – מה שתרם רבות לחוסר האמון של רבים מאנשי הממשל בפאוצ'י, בעיקר מהצד ההרפובליקני של המפה הפוליטית. בדצמבר 2020 הכריז נשיא ארצות הברית הנבחר, ג'ו ביידן כי פאוצ'י ישמש כיועץ הרפואי הראשי של נשיא ארצות הברית (אנ') ויסייע לממשל הפדרלי בתוכנית המאבק בנגיף הקורונה. ביולי 2021 נחקר ד"ר פאוצ'י בקונגרס בחשד למימון מחקר שנערך במכון הויראולוגי בווהאן אשר עסק בהפיכת נגיפים לקטלניים יותר. פאוצ'י הכחיש כל קשר בין המימון למטרת המחקר, אך חברי הסנאט באותה וועדה אשר תיחקרה את פאוצ'י הודו כי לא שוכנעו על ידי פאוצ'י בצדקת דבריו. פאוצ'י הוא חבר באקדמיה הלאומית למדעים (NAS), באקדמיה האמריקאית למדעים (AAA&S), באקדמיה הלאומית לרפואה (NAM), בחברה הפילוסופית האמריקאית (APS) ובאקדמיה המלכותית הדנית למדעים (אנ'), כמו גם באגודות מקצועיות רבות אחרות כולל האגודה האמריקאית לחקירות קליניות (אנ') (ASCI), האגודה למחלות זיהומיות של אמריקה (אנ') (IDSA), ואגודת האימונולוגים האמריקאית (אנ') (AAI). הוא חבר במערכות של כתבי עת מדעיים רבים בהם "עקרונות הרפואה הפנימית של הריסון". הוא חיבר, השתתף או ערך יותר מאלף פרסומים מדעיים, כולל מספר ספרי לימוד. פאוצ'י התחתן עם כריסטין גריידי, אחות ב-NIH, בשנת 1985, לאחר שנפגשו תוך כדי טיפול בחולה. גריידי היא ראש המחלקה לביו-אתיקה במכון הלאומי למרכזים קליניים לבריאות. לזוג שלוש בנות. באוגוסט 2024 דווח שפאוצ'י חלה בקדחת מערב הנילוס ואושפז. 1979: פרס ארתור ס. פלמינג 1995: פרס ארנסט יונג (משותף עם סמואל א. וולס הבן) 1996: דוקטור של כבוד למדע, אוניברסיטת קולגייט, על תצפיות חלוציות על תגובה חיסונית אנושית וחקר בנושא חיסון נגד איידס 1999: דוקטור כבוד בשירות ציבורי, אוניברסיטת שיפנסבורג בפנסילבניה 2002: פרס המרכז הרפואי אלבני 2003: פרס צלחת הזהב של האקדמיה האמריקאית להישגים 2005: המדליה הלאומית למדעים 2005: פרס האיגוד האמריקאי לאימונולוגים על מפעל חיים 2007: פרס שירות הציבור על שם מרי וודארד לסקר 2008: מדליית החירות הנשיאותית 2013: מדליית זהב של רוברט קוך 2013: פרס הנסיך מהידול 2016: פרס ג'ון דירקס קנדה גאירדנר העולמי לבריאות 2021: פרס דן דוד. 2023: אות הוקרה מהמרכז הרפואי שיבא פאוצ'י היה פרופסור אורח במרכזים רפואיים רבים וקיבל 30 תוארי דוקטור לשם כבוד מאוניברסיטאות בארצות הברית ומחוצה לה. "Glucocorticosteroid therapy: mechanisms of action and clinical considerations". Ann. Intern. Med. 84 (3): 304–15. במרץ 1976. doi:10.7326/0003-4819-84-3-304. PMID 769625. {{cite journal}}: (עזרה) "The spectrum of vasculitis: clinical, pathologic, immunologic and therapeutic considerations". Ann. Intern. Med. 89 (5 Pt 1): 660–76. בנובמבר 1978. doi:10.7326/0003-4819-89-5-660. PMID 31121. {{cite journal}}: (עזרה) "Wegener's granulomatosis: prospective clinical and therapeutic experience with 85 patients for 21 years". Ann. Intern. Med. 98 (1): 76–85. בינואר 1983. doi:10.7326/0003-4819-98-1-76. PMID 6336643. {{cite journal}}: (עזרה) Fauci AS; Macher AM; Longo DL; et al. (בינואר 1984). "NIH conference. Acquired immunodeficiency syndrome: epidemiologic, clinical, immunologic, and therapeutic considerations". Ann. Intern. Med. 100 (1): 92–106. doi:10.7326/0003-4819-100-1-92. PMID 6318629. {{cite journal}}: (עזרה) Fauci AS (בפברואר 1988). "The human immunodeficiency virus: infectivity and mechanisms of pathogenesis". Science. 239 (4840): 617–22. Bibcode:1988Sci...239..617F. doi:10.1126/science.3277274. PMID 3277274. {{cite journal}}: (עזרה) "New concepts in the immunopathogenesis of human immunodeficiency virus infection". N Engl J Med. 328 (5): 327–35. פבר' 1993. doi:10.1056/NEJM199302043280508. PMID 8093551. {{cite journal}}: (עזרה) "Host Factors and the Pathogenesis of HIV-induced Disease". Nature. 384 (6609): 529–534. 12 בדצמבר 1996. Bibcode:1996Natur.384..529F. doi:10.1038/384529a0. PMID 8955267. {{cite journal}}: (עזרה) "The challenge of emerging and re-emerging infectious diseases". Nature. 430 (6996): 242–49. יולי 2004. Bibcode:2004Natur.430..242M. doi:10.1038/nature02759. PMC 7094993. PMID 15241422. {{cite journal}}: (עזרה) "An HIV vaccine – challenges and prospects". N Engl J Med. 359 (9): 888–90. אוג' 2008. doi:10.1056/NEJMp0806162. PMID 18753644. {{cite journal}}: (עזרה) Fauci AS, Braunwald E, Kasper DL, Hauser SL, Longo DL, Jameson JL, Loscalzo J, eds. עקרונות הריסון ברפואה פנימית, מהדורה 17. ניו יורק: מקגרו היל רפואי, 2008. ISBN 978-0-07-159991-7 ISBN   978-0-07-159991-7 המרכזים לבקרת מחלות ומניעתן אתר האינטרנט הרשמי של אנתוני פאוצ'י מדיה וקבצים בנושא אנתוני פאוצ'י בוויקישיתוף אנתוני פאוצ'י, ברשת החברתית Goodreads אנתוני פאוצ'י, באתר ResearchGate אנתוני פאוצ'י, באתר גוגל סקולר אנתוני פאוצ'י, באתר Semantic Scholar Anthony Fauci’s Plan to Stay Honest - ראיון עם אנתוני פאוצ'י, באתר האטלנטיק, ‏22 במרץ 2020 (באנגלית) ניו יורק טיימס, "פתחתי את המעטפה ואבקה התעופפה על כל הפנים שלי. זה היה מפחיד", באתר הארץ, 25 בינואר 2021 פרסומים הרשומים ב-PubMed Grady, Denise, "Not His First Epidemic: Dr. Anthony Fauci Sticks to the Facts", הניו יורק טיימס, March 8, 11, 2020. Gallin, John I. (1 באוקטובר 2007). "Introduction of Anthony S. Fauci, MD". Journal of Clinical Investigation. 117 (10): 3131–3135. doi:10.1172/jci33692. PMC 1994641. PMID 17909634. {{cite journal}}: (עזרה) "Fauci89: Transcription of oral history interview" (PDF). NIH. 7 במרץ 1989. אורכב מ-המקור (PDF) ב-9 באפריל 2016. {{cite web}}: (עזרה) "In Their Own Words". history.nih.gov. אורכב מ-המקור ב-2020-03-25. נבדק ב-2020-04-04. Hunsinger Benbow, Dana (2 באפריל 2020). "Donnie Walsh on losing basketball game to Dr. Anthony Fauci: 'How did that happen?'". The Indianapolis Star. נבדק ב-3 באפריל 2020. {{cite news}}: (עזרה) "Biography Anthony S. Fauci, M.D. NIAID Director". NIAID. אורכב מ-המקור ב-30 באוקטובר 2007. {{cite web}}: (עזרה) "Dr. Anthony Fauci Named New NIAID Director" (PDF). HHS News. 2 בנובמבר 1984. אורכב מ-המקור (Press release) ב-2020-02-09. נבדק ב-13 במרץ 2020. {{cite web}}: (עזרה) Grady, Denise (8 במרץ 2020). "Not His First Epidemic: Dr. Anthony Fauci Sticks to the Facts". The New York Times. New York: New York Times Company. {{cite news}}: (עזרה) Varmus, Harold (1 בדצמבר 2013). "Making PEPFAR". Science & Diplomacy. 2 (4). {{cite journal}}: (עזרה) Bernard Wysocki Jr for The Wall Street Journal. December 6, 2005 Agency Chief Spurs Bioterror Research – And Controversy "1998 AACC Lectureship Award". American Association for Clinical Chemistry. אורכב מ-המקור ב-2 בינואר 2018. נבדק ב-30 במרץ 2020. {{cite web}}: (עזרה) Holy Cross Magazine Anthony S. Fauci, M.D., ’62 Retrieved on May 30, 2007 Officials eyeing additional screening for Ebola in US, vow to protect citizens from disease. Associated Press. 6 October 2014. Retrieved 16 October 2014. Roberts, Dan. News World news Ebola CDC director warns Ebola like 'forest fire' as Congress readies for hearing – Ebola crisis live updates. The Guardian. Retrieved 16 October 2014. Cohen, Jon (22 במרץ 2020). "'I'm going to keep pushing.' Anthony Fauci tries to make the White House listen to facts of the pandemic". Science Magazine. נבדק ב-22 במרץ 2020. {{cite news}}: (עזרה) Santucci, Jeanine (27 בפברואר 2020). "What we know about the White House coronavirus task force now that Mike Pence is in charge". USA Today. נבדק ב-15 במרץ 2020. {{cite news}}: (עזרה) Higgins-Dunn, Noah; Lovelace, Berkely, Jr., "Top US health official says the coronavirus is 10 times 'more lethal' than the seasonal flu", CNBC, March 11, 2020. McCormack, John, "Coronavirus vs. the Flu: The Difference Between a 1% and 0.1% Fatality Rate Is Huge", National Review, March 14, 2020. Haberman, Maggie (23 במרץ 2020). "Trump Has Given Unusual Leeway to Fauci, but Aides Say He's Losing His Patience". נבדק ב-24 במרץ 2020. {{cite news}}: (עזרה) Smith, Virginia K. "5 reasons Gov. Cuomo and Dr. Fauci are America's de facto leaders during the coronavirus pandemic". MarketWatch (באנגלית אמריקאית). נבדק ב-2020-03-30. "President Trump's Advisors 'Argued Strongly' Against Easing Coronavirus Measures Too Early, Anthony Fauci Says" (באנגלית). נבדק ב-2020-03-30. Budryk, Zack (2020-04-02). "Fauci dismisses death threats: 'It's my job'". TheHill (באנגלית). נבדק ב-2020-04-02. Kate Bennett; Evan Perez. "Nation's top coronavirus expert Dr. Anthony Fauci forced to beef up security as death threats increase". CNN. נבדק ב-2020-04-02. Maanvi Singh, Dr Fauci: security reportedly expanded as infectious disease expert faces threats, The Guardian, ‏2 באפריל 2020 Anthony Fauci: The 100 Most Influential People of 2020, Time מדוע ד"ר פאוצ'י שינה את עמדתו בנוגע למסכות?, נבדק ב-2022-01-16 אדר פרימור, ביידן לקח פיקוד: המלחמה בנגיף תעבור לבית הלבן, באתר כלכליסט, 6 בדצמבר 2020 עימות חריף בין ד"ר פאוצ'י והסנטור פול, נבדק ב-2022-01-16 Laviola, Erin (13 במרץ 2020). "Christine Grady, Anthony Fauci's Wife: 5 Fast Facts You Need to Know". Heavy.com. נבדק ב-13 במרץ 2020. {{cite news}}: (עזרה) האימונולוג ד"ר פאוצ'י חלה בקדחת מערב הנילוס ואושפז, באתר DoctorsOnly‏, 26 באוגוסט 2024 "Press Release Archive: Twelve Outstanding Public Servants Representing the Best and Brightest in Federal Government to be Honored at 53rd Annual Arthur S. Flemming Awards Presented by GW June 11". www2.gwu.edu. נבדק ב-2020-04-02. "All Laureates – English". Jung Foundation for Science and Research. נבדק ב-4 בנובמבר 2016. {{cite web}}: (עזרה) "Honoris causa". Colgate University. אורכב מ-המקור ב-2007-08-25. נבדק ב-2020-04-04. Lawrence K. Altman (2002-03-28). "AIDS Researcher Fauci Wins Prize". הניו יורק טיימס. נבדק ב-2020-03-31. "Anthony S. Fauci, M.D. Biography and Interview". achievement.org. American Academy of Achievement. "The President's National Medal of Science: Recipient Details". National Science Foundation. 2007-07-27. נבדק ב-2020-03-31. "Past Recipients". The American Association of Immunologists. נבדק ב-19 בספטמבר 2018. {{cite web}}: (עזרה) Altman, Lawrence K. (16 בספטמבר 2007). "4 Winners of Lasker Medical Prize". The New York Times. {{cite news}}: (עזרה) "Robert Koch Stiftung - Anthony S. Fauci". www.robert-koch-stiftung.de. "Dr. Anthony Fauci". Prince Mahidol Award Foundation. 21 בנובמבר 2013. אורכב מ-המקור ב-2020-05-16. נבדק ב-2020-04-04. {{cite web}}: (עזרה) Owens, Brian (26 במרץ 2016). "NIAID director wins Canada Gairdner Global Health Award". The Lancet. 387 (10025): 1261. doi:10.1016/S0140-6736(16)30050-2. PMID 27017308. {{cite journal}}: (עזרה) על רקע מגפת הקורונה: הוכרזו הזוכים בפרס דן דוד, באתר וואלה, 15 בפברואר 2021 ‏America’s Covid crisis handler gets award from Sheba Medical Center, ‏israel21c‏May 1 2023